

ИЗДАВАНЕ НА РАЗРЕШЕНИЕ ЗА ОТГЛЕЖДАНЕ НА РАСТЕНИЯ

***ОТ РОДА НА КОНОПА (КАНАБИС), СЪС СЪДЪРЖАНИЕ ПОД 0,3 ТЕГЛОВНИ ПРОЦЕНТА НА ТЕТРАХИДРОКАНАБИНОЛ, ОПРЕДЕЛЕНО В ЛИСТНАТА МАСА, ЦВЕТНИТЕ И ПЛОДНИТЕ ВРЪХЧЕТА***

**НОРМАТИВНА УРЕДБА:**

* Регламент (ЕС) 2021/2115 на Европейския парламент и на Съвета от 2 декември 2021 година за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (OВ L 435, 6.12.2021г.);
* Чл. 29, ал. 1 от Закона за контрол върху наркотичните вещества и прекурсорите;
* Наредба № 1 от 12 март 2018 г. за условията и реда за издаване на разрешение за отглеждане на растения от рода на конопа (канабис), предназначени за влакно, семена за фураж и храна и семена за посев, със съдържание под 0,3 тегловни процента на тетрахидроканабинол, определено в листната маса, цветните и плодните връхчета, за търговия и контрол.

**ВИЕ ТРЯБВА ДА СЕ ОБЪРНЕТЕ КЪМ:**

Министерството на земеделието и храните (МЗХ)

**ПОДАВАНЕ НА ЗАЯВЛЕНИЕТО:**

На гише „Деловодство” в приемната на министерството:

Заявление **по образец** (Приложение № 1 към чл. 3, ал. 1) (Изм. – ДВ, бр. 40 от 2023 г., в сила от 05.05.2023 г.) и:

* декларация от заявителя, а когато заявител е юридическо лице – и от членовете на управителните му органи, че не са осъждани за престъпление по чл. 242 – 242а и/или по чл. 354а - чл. 354в от Наказателния кодекс; когато заявителят е гражданин или е регистриран в друга държава, се прилага легализиран превод на документ за съдебния му статус;
* нотариално заверено пълномощно, когато документите се подават от упълномощено лице.

**ЗА ИЗВЪРШВАНЕ НА УСЛУГАТА НЕ СЕ ЗАПЛАЩА ТАКСА**

**В СРОК ОТ *ТРИ МЕСЕЦА* НИЕ ЩЕ ВИ ПРЕДОСТАВИМ:**

**Разрешение** **за срок от три години** за отглеждане и/или семепроизводство на растения от рода на конопаили **заповед за** **отказ**.

След получаване на разрешението, Вие сте длъжен:

1. за всяко засяване да уведомявате Изпълнителната агенция по сортоизпитване, апробация и семеконтрол за взимането на проби, съгласно чл. 15, ал. 1 от Наредба № 1/2018 г., 10 дни преди началото на цъфтежа на растенията.
2. да представяте в МЗХ документите и справките по чл. 9, както следва:

* **в срок до 30 юни:**
* документи, удостоверяващи качеството на посевния материал;
* документ за внос на семена от трети страни съгласно чл. 58, ал. 9 от Закона за посевния и посадъчен материал;
* документ, издаден от акредитирана лаборатория, доказващ, че съдържанието на тетрахидроканабинол в растенията, от които са добити семената, не надвишава 0,3 тегловни процента - при внос на семена за посев от трети страни;
* **в 10-дневен срок от всяко засяване –** Справка по образец за количествата засети семена на открити и закрити площи; (Приложение № 3) (Изм. – ДВ, бр. 40 от 2023 г., в сила от 05.05.2023 г.);
* **в 10-дневен срок след прибиране на растенията от всяка реколта –** Декларация по образец за вида и количеството на продукцията от конопени растения и/или семена, получена от засетите открити и закрити площи, и за местонахождението на складовите помещения (Приложение № 4) (Изм. – ДВ, бр. 40 от 2023 г., в сила от 05.05.2023 г.);
* **в 10-дневен срок след реализиране на продукцията от растенията и/или семената от тях** –заверено копие на разходооправдателен документ за продадените количества от всяка реколта на търговец и/или преработвател.

**ЗАПОВЕДТА ЗА ОТКАЗ ЗА ИЗДАВАНЕ НА РАЗРЕШЕНИЕ СЕ СЪОБЩАВА И ПОДЛЕЖИ НА ОСПОРВАНЕ ПО РЕДА НА АДМИНИСТРАТИВНОПРОЦЕСУАЛНИЯ КОДЕКС**